**ROMÂNIA**

**JUDEŢUL VRANCEA Anexa nr. 1**

**CONSILIUL JUDEŢEAN la Hotărârea nr.134 din 16.07.2025**

**Studiul de oportunitate și fundamentare pentru Contractul de delegare a gestiunii activităților de colectare separată și transport al deșeurilor menajere și al deșeurilor similare, provenite din activități comerciale din industrie și instituții, inclusiv fracții colectate separat și operarea centrelor prin aport voluntar a deșeurilor de la persoanele fizice**

**Președintele**

**Consiliului Județean Vrancea**

**Nicușor HALICI**

**Contrasemnează,**

**Secretar general al judeţului**

**Raluca Dan**

|  |
| --- |
|  |
| STUDIU DE OPORTUNITATE și FUNDAMENTARE |
|  |
| ***pentru Contractul de delegare a gestiunii activităților de***   * ***colectare separată și transport separat al deșeurilor menajere și al deșeurilor similare, provenind din activităţi comerciale din industrie şi instituţii, inclusiv fracţii colectate separat și*** * ***operarea centrelor de colectare prin aport voluntar a deşeurilor de la persoanele fizice;*** |
|  |

Cuprins

[LISTA ABREVIERILOR 1](#_Toc197796109)

[INTRODUCERE 2](#_Toc197796110)

[1. ASPECTE GENERALE 2](#_Toc197796111)

[1.1 Context 2](#_Toc197796112)

[2. SCOPUL SI OBIECTUL STUDIULUI DE OPORTUNITATE 5](#_Toc197796113)

[3. CADRUL LEGAL CARE STĂ LA BAZA ELABORĂRII STUDIULUI DE OPORTUNITATE 5](#_Toc197796114)

[3.1 Cadrul legal privind protecția mediului si managementul deşeurilor 5](#_Toc197796115)

[3.2 Autorități implicate in gestionarea deşeurilor 27](#_Toc197796116)

[3.3 Utilizatorii serviciilor publice de salubritate 27](#_Toc197796117)

[4. SITUATIA CURENTĂ A GESTIONARII DEȘEURILOR IN JUDETUL VRANCEA 29](#_Toc197796118)

[5. SISTEMUL DE MANAGEMENT INTEGRAT AL DEȘEURILOR PROPUS ÎN JUDETUL VRANCEA 29](#_Toc197796119)

[5.1 Prezentare generala 29](#_Toc197796120)

[6. ANALIZA INSTITUTIONALA PRIVIND ORGANIZAREA SERVICIULUI DE SALUBRITATE IN JUDETUL VRANCEA 31](#_Toc197796121)

[6.1 Cadrul general 31](#_Toc197796122)

[6.2 Delegarea managementului serviciilor 31](#_Toc197796123)

[7. MECANISM DE PLATĂ ȘI COSTURI DE OPERARE 31](#_Toc197796124)

[8. RISCURI 33](#_Toc197796125)

[8.1 Sistemul de plăți 33](#_Toc197796126)

[8.2 Drepturile și obligațiile părților 34](#_Toc197796127)

[8.2.1 Drepturile Delegatarului 34](#_Toc197796128)

[8.2.2 Drepturile Delegatului 35](#_Toc197796129)

[8.2.3 Obligațiile Delegatarului 36](#_Toc197796130)

[8.2.4 Obligațiile Delegatului 37](#_Toc197796131)

[8.2.5 CONCLUZII 41](#_Toc197796132)

[9. MOTIVELE CARE JUSTIFICĂ DELEGAREA SERVICIILOR 42](#_Toc197796133)

[10. STABILIREA DURATEI CONTRACTULUI 43](#_Toc197796134)

# **LISTA ABREVIERILOR**

|  |  |
| --- | --- |
| ADI | Asociația de Dezvoltare Intercomunitara |
| ANRSC | Autoritatea Naționala de Reglementare pentru Serviciile Publice de Gospodărie Comunala |
| APL | Autoritate publică locală |
| IID | Întreținere, înlocuire și dezvoltare |
| OIREP | Organizații care implementează obligațiile privind răspunderea extinsă a producătorului |
| PJGD | Plan județean de gestionare a deșeurilor |
| SGR | Sistemul de garanție returnare |
| SMID | Sistem de Management Integrat al Deşeurilor |
| SS | Stație de Sortare |
| ST | Stație de Transfer |
| UAT | Unitate administrativ teritorială |
| UE | Uniunea Europeană |

# **INTRODUCERE**

Prezentul document reprezintă **Studiul de Oportunitate** **pentru fundamentarea şi stabilirea soluțiilor optime de delegare a gestiunii, pentru următoarele activităţi componente ale serviciului de salubritate de pe raza județului Vrancea, aferente zonelor Adjud, Gugești, Vidra și Haret, respectiv :**

1. colectarea separată și transportul separat al deșeurilor menajere și al deșeurilor similare provenind din activități comerciale din industrie și instituții, inclusiv fracții colectate separat;

și

1. operarea centrelor de colectare prin aport voluntar a deşeurilor de la persoanele fizice;

inclusiv fundamentarea modalității de atribuire a contractului.

Având în vedere că identificarea soluției de delegare a gestiunii vizează doar unele activități specifice ale serviciului de salubritate, care însă fac parte din Sistemul de management integrat al deșeurilor implementat la nivelul întregului județ, identificarea soluției de delegare trebuie să țină cont de condițiile care au stat la baza creării sistemului integrat județean. Numai în acest mod se poate asigura o implementare adecvată a sistemului de gestionare a deșeurilor, axată pe o abordare unitară, integrată și corelată în raport atât cu celelalte activități specifice ale serviciului, cât și cu celelalte unități administrativ teritoriale de pe raza județului Vrancea. Documentul va prezenta și informații referitoare întregul sistem județean urmând a se avea în vedere că toate condiționalitățile existente la nivelul acestui sistem sunt aplicabile și activităților mai sus menționate.

Prezentul document este elaborat pentru a se asigura conformarea legală a beneficiarului cu prevederile art. 29 alin. 2 din Legea 51/2006 privind serviciile comunitare de utilități publice.

# **ASPECTE GENERALE**

# Context

Gestionarea deşeurilor reprezintă una dintre problemele majore cu care se confruntă România, cu impact semnificativ asupra mediului si sănătății populației. Aspectele vizate se referă in principal la activitățile de colectare și transport, tratare, valorificare şi eliminare a deşeurilor.

Politicile UE din domeniul managementului deşeurilor evidențiază importanta unei abordări integrate în gestionarea deşeurilor, care include construcția facilitaților de eliminare a deşeurilor împreună cu masuri de prevenire a producerii deşeurilor şi reciclare, conforme cu ierarhia principiilor: prevenirea producției de deşeuri şi a impactului negativ al acesteia, recuperarea si valorificarea deşeurilor prin reciclare, refolosire şi depozitarea finala sigura a deşeurilor, acolo unde nu exista posibilitatea recuperării.

Armonizarea politicilor naționale privind protecția mediului si managementul deşeurilor cu legislația si practicile europene din acest domeniu implica nu numai o noua abordare a problematicii deşeurilor, ci si realizarea unei infrastructuri moderne, flexibile si adecvate, cu ajutorul căreia sa se asigure respectarea obligațiilor asumate de Romania prin Tratatul de Aderare si totodată, conformarea cu cerințele Acquis-ului comunitar.

**Motivații de ordin tehnico-organizatorice**

In scopul diminuării impactului asupra mediului şi a riscurilor asupra sănătății umane date de modul necorespunzător de gestionare a deşeurilor din momentul de față și al conformării cu legislația UE și din Romania în domeniu, Sistemul de Management Integrat al Deşeurilor (SMID) și în special activitatea de colectare a deşeurilor va trebui sa facă dovada unor performante calitative si cantitative superioare actualului sistem de salubrizare.

Activitatea de supuse regimului juridic al serviciilor publice de interes general, le sunt aplicabile obligațiile de serviciu public definite potrivit următoarelor exigențe/cerințe fundamentale:

* universalitate si continuitate;
* adaptabilitate la cerințele utilizatorilor şi gestiune pe termen lung;
* accesibilitate egală şi nediscriminatorie la serviciul public, în condiții contractuale reglementate;
* transparență decizională şi protecția utilizatorilor;
* satisfacerea cerințelor cantitative şi calitative ale utilizatorilor, corespunzător prevederilor contractuale;
* sănătatea populației şi calitatea vieții;
* protecția economică, juridică şi socială a utilizatorilor;
* funcționarea optimă, în condiții de siguranță a persoanelor şi a serviciului, de rentabilitate şi eficientă economică a construcțiilor, instalațiilor, echipamentelor şi dotărilor, corespunzător parametrilor tehnologici proiectați şi în conformitate cu caietele de sarcini, cu instrucțiunile de exploatare şi cu regulamentele serviciilor;
* introducerea unor metode moderne de management;
* realizarea implementării a strategiilor, politicilor, programelor şi/sau proiectelor din sfera serviciilor de utilități publice;
* Dezvoltarea durabilă, protejarea şi valorificarea domeniului public şi privat al unităţilor administrativ-teritoriale şi protecția şi conservarea mediului, în conformitate cu reglementările specifice în vigoare;
* informarea şi consultarea comunităților locale beneficiare ale acestor servicii;
* respectarea principiilor economiei de piață, asigurarea unui mediu concurențial, restrângerea şi reglementarea ariilor de monopol.

**Motivații economico – financiare**

Serviciul public de salubrizare, și implicit activitățile care fac obiectul prezentului studiu, vor urmări să realizeze un raport calitate/cost cât mai bun pentru perioada de derulare a contractului de delegare de gestiune și un echilibru între riscurile și beneficiile asumate prin contract.

Structura și nivelul tarifelor practicate de operator vor reflecta costul efectiv al prestației și vor fi în conformitate cu prevederile legale.

Prin realizarea unei proceduri de licitație deschisa, se va putea selecta un operator care să ofere cele mai bune premise pentru îndeplinirea acestor obiective, precum si o transparenta ridicata a delegării serviciului de salubrizare.

**Motivații privind impactul de mediu**

Pe toata perioada derulării contractului de delegare de gestiune, operatorul va implementa cerințele ce se stabilesc prin actele normative emise de autoritățile de mediu competente, respectând programele de conformare la cerințele de mediu.

Dotarea cu utilaje noi și performanțele impuse prin intermediul criteriilor de selecție vor conduce la scăderea nivelului de poluare, iar operatorii vor trebui să facă dovada deținerii unui număr suficient de astfel de utilaje şi mașini performante, care să garanteze calitatea serviciilor prestate.

Criteriile de selecție vor favoriza operatorii care au implementat un sistem de management de mediu, în conformitate cu standardul ISO 14001 (sau echivalent), ceea ce se traduce prin funcționarea in conformitate cu legislația în domeniu și angajamentul managementului pentru protejarea factorilor de mediu.

**Motivații sociale si instituționale**

Prin creșterea nivelului calitativ al serviciilor de salubrizare, comunitățile locale vor beneficia de o îmbunătățire a calității mediului si implicit a sănătății populației. De asemenea, organizarea unui serviciu de salubrizare centralizat în mediul rural şi închiderea depozitelor neconforme vor conduce la creșterea gradului de satisfacție a populației cu privire la prestarea acestor servicii.

În conformitate cu cele expuse mai sus și având în vedere angajamentele asumate prin Tratatul de Aderare și prevederile legislației comunitare în vigoare, proiectul ***"Sistem de Management Integrat al Deşeurilor din județul Vrancea*** a făcut deja posibila atingerea următoarelor performanțe:

* rata de colectare a deşeurilor municipale va fi de 100% atât în mediul urban, cât și în mediul rural la nivelul întregului județ Vrancea;
* colectarea separată a fracțiilor de deșeuri de hârtie, metal, plastic şi sticlă, biodeșeurilor în mediul urban aferente zonelor urbane vizate, textile și periculoase;
* închiderea tuturor depozitelor neconforme existente pe teritoriul județului Vrancea.

# SCOPUL SI OBIECTUL STUDIULUI DE OPORTUNITATE

În conformitate cu prevederile Legii nr.51/2006 privind serviciile comunitare de utilitate publica, se poate face doar pe baza unor analize tehnico-economice şi de eficientă a costurilor de operare, concretizate într-un studiu de oportunitate.

Obiectul prezentului Studiu de Oportunitate îl reprezintă fundamentarea necesitații si oportunității de delegare a gestiunii serviciului de salubrizare pentru următoarele activităţi, conform Legii 101/2006 a serviciului de salubrizare :

1. colectarea separată și transportul separat al deșeurilor menajere și al deșeurilor similare provenind din activități comerciale din industrie și instituții, inclusiv fracții colectate separat;
2. operarea centrelor de colectare prin aport voluntar a deşeurilor de la persoanele fizice;

# **CADRUL LEGAL CARE STĂ LA BAZA ELABORĂRII STUDIULUI DE OPORTUNITATE**

# **Cadrul legal privind protecția mediului si managementul deşeurilor**

La pregătirea studiului de oportunitate s-au avut în vedere prevederile legislației europene și naționale care reglementează protecția mediului si managementul deşeurilor, precum si cele referitoare la organizarea si prestarea serviciilor comunitare de utilitate publica.

Cadrul legislativ relevant în domeniul gestionării deșeurilor corelat cu Directivele Europene, responsabilitățile autorităților publice, țintele care trebuie atinse stabilite la nivelul legislației naționale sunt sintetizate în tabelul de mai jos:

| **Directiva / Regulament** | **Legislația națională de transpunere** | **Responsabilitățile autorităților publice locale** |
| --- | --- | --- |
| Directiva nr. 2008/98/CE privind deșeurile și de abrogare a anumitor directive | OUG 92/2021 privind regimul deșeurilor  H.G. nr. 870/2013 privind aprobarea Strategiei Naționale de Gestionare a Deșeurilor 2014-2020  HG nr. 942/2017 privind aprobarea Planului National de Gestionare a Deșeurilor | * Responsabilități ale APL privind Biodeşeurile:   1. colectarea separată a biodeșeurilor, în vederea compostării și fermentării acestora;   2. tratarea biodeșeurilor într-un mod care asigură un înalt nivel de protecție a mediului;   3. încurajarea compostării individuale în gospodării * Stabilește sancțiuni pentru neîndeplinirea obligațiilor A.P.L.; * Stabilește obligativitatea ca deșeurile din parcuri și grădini să fie colectate separat și compostate;   + Asigurarea colectării separate începând din 2012 cel puțin pentru deșeurile de hârtie, metal, plastic și sticlă (cap.10);   + Aplicarea de la 1 ianuarie 2019 a instrumentului economic « plătește pentru cât arunci »;   + Atingerea unor ținte de reciclare (art. 17):     - un nivel de pregătire pentru reutilizare și reciclare de minim 50% din cantitatea totală generată, cel puțin pentru deșeurile de hârtie, metal, plastic și sticlă provenind din deșeuri menajere sau din deșeuri similare acestora;     - să atingă până în anul 2025 un nivel de pregătire pentru reutilizarea și reciclarea deșeurilor municipale de 55 % din masa totală a deșeurilor municipale generate;     - să atingă până în anul 2030 un nivel de pregătire pentru reutilizare și reciclare a deșeurilor municipale de 60 % din masa totală a deșeurilor municipale generate;     - să atingă până în anul 2035 un nivel de pregătire pentru reutilizare și reciclarea deșeurilor municipale de 65 % din masa totală a deșeurilor municipale generate.   + Stabilirea și includerea în caietele de sarcini pentru contractele de delegare a serviciului de salubrizare cel puțin a indicatorilor legali minimi de performanță;   + Stabilirea de tarife/taxe distincte pentru colectarea separată a deșeurilor reciclabile;   + Stabilirea contribuției pentru economia circulară, în funcție de compoziția deșeurilor și a indicatorilor de performanță;   + Organizarea, gestionarea și coordonarea activității de colectare a deșeurilor provenite de la lucrări pentru care nu este necesară emiterea unei autorizații de construire/desființare potrivit art. 11 din Legea nr. 50/1991, republicată ;   + Organizarea, gestionarea și coordonarea activității de colectare a deșeurilor provenite de la lucrări de construcții abandonate pe teritoriul lor administrativ; * APL (la nivel municipii, orașe, comune):   1. asigură implementarea la nivel local a obligațiilor privind gestionarea deșeurilor asumate prin Tratatul de Aderare a României la Uniunea Europeană;   2. urmărește și asigură îndeplinirea prevederilor din PJGD;   3. elaborează strategii și programe proprii pentru asigurarea prevenirii generării de deșeuri și gestionarea sustenabilă a deșeurilor;   4. asigură aprobarea investițiilor în domeniul deșeurilor în acord cu prevederile planificării în domeniul deșeurilor și al planificării urbanistice și de amenajare a teritoriului;   5. hotărăsc asocierea sau cooperarea cu alte autorități ale administrației publice locale, cu persoane juridice române sau străine, cu organizații neguvernamentale și cu alți parteneri sociali pentru realizarea unor lucrări de interes public privind gestiunea deșeurilor, în condițiile prevăzute de lege;   6. desemnează o persoană din rândul propriilor angajați pentru urmărirea și îndeplinirea obligațiilor legale privind gestionarea deșeurilor prevăzute în legislația națională;   7. asigură și răspund pentru colectarea separată, transportul, neutralizarea, valorificarea și eliminarea finală a deșeurilor, inclusiv a deșeurilor menajere periculoase, potrivit prevederilor legale în vigoare;   8. asigură spațiile necesare pentru colectarea separată a deșeurilor, ținând cont de reglementările urbanistice și de cele emise de Ministerul Sănătății, dotarea acestora cu containere specifice fiecărui tip de deșeu, precum și funcționalitatea acestora;   9. asigură spații necesare pentru colectarea separată a deșeurilor periculoase provenite de la populație;   10. asigură informarea prin mijloace adecvate a locuitorilor asupra sistemului de gestionare a deșeurilor din cadrul localităților;   11. asigură informarea locuitorilor prin mijloace adecvate și prin postarea pe site-ul propriu cu privire la: modalitatea de selectare a deșeurilor în gospodării și de aruncare a deșeurilor în spațiile special amenajate în cadrul localităților; calendarul de ridicare al deșeurilor, pe tipuri de categorii; modalitatea de gestionare a deșeurilor periculoase generate în gospodării; rezultatele colectării selective a deșeurilor, pe categorii și a valorificării acestora;   12. acționează pentru refacerea prejudiciului adus mediului în urma gestionării defectuoase a deșeurilor și asigură prin măsuri adecvate protecția mediului;   13. asigură și răspund pentru monitorizarea activităților legate de gestionarea deșeurilor rezultate din activitatea medicală;   14. pentru deșeurile generate în gospodăriile populației, încheie contracte, parteneriate sau alte forme de colaborare cu persoanele juridice care preiau obligațiile producătorilor pentru fluxurile de deșeuri reglementate prin acte normative care transpun directive individuale în vederea îndeplinirii obiectivelor stabilite de acestea. * APL (la nivel de județ)  1. elaborează, adoptă și revizuiesc PJGD în colaborare cu APM județean; 2. urmăresc și asigură îndeplinirea PJGD 3. asigură spațiile necesare pentru colectarea separată a deșeurilor, dotarea acestora cu containere specifice fiecărui tip de deșeu și dezvoltă în mod corespunzător centrele înființate potrivit OUG nr. 5/2015; 4. asigură informarea locuitorilor prin mijloace adecvate și postare pe site-ul propriu asupra sistemului de gestionare a deșeurilor; 5. coordonează activitatea consiliilor locale, în vederea realizării serviciilor publice de interes județean privind gestionarea deșeurilor; 6. acordă consiliilor locale sprijin și asistenta tehnică în implementarea PJGD; 7. hotărăsc asocierea sau cooperarea cu alte autorități ale administrației publice locale, cu persoane juridice române sau străine, cu organizații neguvernamentale și cu alți parteneri sociali pentru realizarea unor lucrări de interes public privind gestiunea deșeurilor, în condițiile prevăzute de lege; 8. urmăresc și asigură respectarea de către consiliile locale a prevederilor prezentei legi; 9. asigură monitorizarea activităților legate de gestionare a deșeurilor rezultate din activitatea medicală.  * APL au dreptul:  1. utilizarea sumelor încasate pentru acoperirea costurilor de gestionare a deșeurilor de la pct. a) exclusiv pentru scopurile cărora le sunt destinate.  * Producătorii de deșeuri de construcții și demolări au obligația să atingă un nivel de pregătire pentru reutilizare, reciclare și alte operațiuni de valorificare materială, inclusiv operațiuni de rambleiere care utilizează deșeuri pentru a înlocui cu alte materiale, de minim 70% din masa deșeurilor nepericuloase provenite din activități de construcții și desființări; * Titularul autorizației de construire/desființare emise de către autoritatea administrației publice locale, centrale sau de către instituțiile abilitate să autorizeze lucrări de construcții cu caracter special are obligația de a avea un plan de gestionare al deșeurilor din activități de construire și/sau desființare. |

În ceea ce privește cadrul normativ privind serviciul public de salubrizare se constată că este constituit din două acte normative cu caracter de lege organică și de legislația instituită în principal de autoritatea de reglementare, respectiv ANRSC. Alături de aceste acte normative se mai regăsesc o serie de reglementări, prezentate în tabelul de mai jos.

| **Prevederi legislative privind administrația publică și serviciul de salubrizare** | **Responsabilitățile autorităților publice locale** |
| --- | --- |
| Legea nr. 51/2006, a serviciilor comunitare de utilități publice | * Reglementează organizarea, funcționarea, finanțarea, monitorizarea și controlul serviciilor comunitare de utilități publice; * Cadrul legal pentru organizarea și funcționarea ADI-urilor; * Modul de realizare al gestiunii serviciilor de utilități publice: gestiunea directă sau gestiunea delegată; * Reglementează proceduri-cadru pentru organizarea, derularea și atribuirea contractelor de delegare a gestiunii serviciilor de utilități publice. |
| Legea nr. 101/2006 a serviciului de salubrizare a localităților | * APL au obligația să implementeze un sistem de colectare separată pe minimum 4 fracții, respectiv hârtie, mase plastice, metale și sticlă. Dacă acest lucru nu este posibil, din punct de vedere tehnic, economic, al protecției mediului, al sănătății populației sau al respectării standardelor de calitate necesare pentru sectoarele de reciclare corespunzătoare, implementarea unui sistem de colectare separată pe minimum 4 fracții, APL vor implementa un sistem de colectare separată a deșeurilor municipale pe minimum 2 fracții, umed și uscat, și de sortare prin care să obțină cel puțin cele 4 fracții; * La nivelul UAT, transportul deșeurilor municipale și al deșeurilor similare colectate separat, de la deținătorii de deșeuri, se efectuează numai de către operatorii licențiați care au contracte de delegare a gestiunii încheiate cu autoritățile administrației publice locale respective sau, în cazul gestiunii directe, au hotărâre de dare în administrare a acestei activități; * UAT are calitatea de deținător legal al deșeurilor municipale și al deșeurilor similare depozitate în recipientele amplasate în aria teritorială. Preluarea deșeurilor din recipientele și/sau containerele amplasate în punctele de colectare de către alte persoane decât operatorii licențiați pentru prestarea activității în aria de delegare respectivă constituie infracțiune de furt și se sancționează potrivit legii; * APL au, față de operatorul serviciului de salubrizare, obligația să acorde operatorului dreptul exclusiv de a presta activitatea prin hotărârea de dare în administrare/de atribuire a contractului de delegare a gestiunii, fără a aduce atingere fluxului de deșeuri de echipamente electrice, electronice, baterii și acumulatori; * APL/ADI aprobă tarifele serviciului de salubrizare conform dispozițiilor legale; * APL este obligată să implementeze sistemul de colectare separată a deșeurilor; * Operatorii își pot desfășura activitatea pe baza licenței eliberate de A.N.R.S.C. și a contractului de delegare a gestiunii. Retragerea sau încetarea valabilității licenței atrage revocarea hotărârii de dare în administrare, respectiv a hotărârii privind atribuirea contractului de delegare a gestiunii; * APL au obligația să instituie taxe speciale pentru utilizatorii fără contract și să deconteze lunar operatorilor, direct din bugetul local, contravaloarea prestației efectuate la acești utilizatorii; * Contravenții: * prestarea de către operator a uneia dintre activitățile reglementate de prezenta lege fără aprobarea autorităților administrației publice locale prin hotărârea de dare în administrare, respectiv hotărârea de atribuire a contractului de delegare a gestiunii; * atribuirea de către autoritatea administrației publice locale a contractelor de delegare a gestiunii pentru activitățile de salubrizare fără respectarea procedurilor legale în vigoare specifice fiecărui tip de contract; * încheierea de către primar a contractelor de delegare a gestiunii pentru una dintre activitățile de salubrizare a localităților cu un operator care nu deține licență; * nerespectarea de către autoritățile administrației publice locale a obligației de a institui taxe speciale pentru utilizatorii care refuză încheierea contractelor de prestări servicii cu operatorii de salubrizare; * aprinderea și/sau arderea deșeurilor din recipientele de precolectare/colectare sau de ardere a deșeurilor vegetale rezultate de la operațiunile de curățare a spațiilor verzi, arbuștilor, arborilor etc.; * refuzul utilizatorului de a încheia contracte de prestări servicii cu operatorul de salubrizare licențiat în aria de delegare respectivă. |
| Ordinul A.N.R.S.C. nr. 97/2025 privind aprobarea Regulamentului-cadru al serviciului de salubrizare al localităților | * se aplică serviciului public de salubrizare (cu toate activitățile de salubrizare) de la nivelul oricărui UAT; * trebuie să asigure necesitățile: populației, instituțiilor publice și operatorilor economici de pe teritoriul unității administrativ-teritoriale; * stabilește condițiile tehnice și îndatoririle personalului operativ, drepturile și obligațiile operatorilor și utilizatorilor serviciului de salubrizare. |
| Ordin A.N.R.S.C. nr. 640/2022 privind aprobarea Normelor metodologice de stabilire, ajustare sau modificare a tarifelor pentru activitățile de salubrizare, precum şi de calculare a tarifelor/taxelor distincte pentru gestionarea deşeurilor şi a taxelor de salubrizare | * tarifele prestate pentru serviciul de salubrizare sunt fundamentate de către operatorii economici ai serviciului și aprobate de autoritățile administrației publice locale; * modificarea tarifelor se face pe baza unui memoriu tehnico-economic prin care se justifică oportunitatea modificării acestora; * la stabilirea tarifelor se iau în calcul doar anumite tipuri de cheltuieli prevăzute de actul normativ unde se va trece și o cotă de profit; * tarifele se stabilesc în funcție de compoziția deşeurilor și indicatorii minimi de performanță; * detaliază moduri de emitere a facturilor lunare. |
| Ordin A.N.R.S.C. nr. 112/2007 privind aprobarea Contractului - cadru de prestare a serviciului de salubrizare a localităților | * Aprobă contractul cadru de prestare a serviciului de salubrizare a localităților; * drepturile și obligațiile operatorilor economici care prestează serviciul de salubrizare și ale utilizatorilor acestui serviciu. |
| Ordin al președintelui A.N.R.S.C. nr. 111/2007 privind aprobarea Caietului de sarcini-cadru al serviciului de salubrizare a localităților | * Aprobă Caietul de sarcini-cadru al serviciului de salubrizare. * Caietele de sarcini trebuie să preia textual, în conținutul lor, prevederile acestui document pentru activitățile de salubrizare care fac obiectul serviciului de salubrizare, adăugând propriile specificațiile. |
| Legea nr. 273/2006 privind finanțele publice locale | * Autoritățile administrației publice locale au următoarele competențe și responsabilități în ceea ce privește finanțele publice locale: * elaborarea și aprobarea bugetelor locale, în condiții de echilibru bugetar, la termen și potrivit prevederilor stabilite prin prezenta lege; * stabilirea, constatarea, controlul, urmărirea, încasarea impozitelor și a taxelor locale, precum și a oricăror alte venituri ale unităților administrativ-teritoriale, prin compartimente proprii de specialitate, în condițiile legii; * urmărirea și raportarea execuției bugetelor locale, precum și rectificarea acestora, pe parcursul anului bugetar, în condiții de echilibru bugetar; * stabilirea și urmărirea modului de prestare a activităților din domeniul serviciilor publice de interes local, inclusiv opțiunea trecerii sau nu a acestor servicii în răspunderea unor operatori economici specializați ori servicii publice de interes local, urmărindu-se eficientizarea acestora în beneficiul colectivităților locale; * administrarea eficientă a bunurilor din proprietatea publică și privată a unităților administrativ-teritoriale; * contractarea directa de împrumuturi interne și externe, pe termen scurt, mediu și lung, și urmărirea achitării la scadență a obligațiilor de plată rezultate din acestea; * garantarea de împrumuturi interne și externe, pe termen scurt, mediu și lung, și urmărirea achitării la scadență a obligațiilor de plată rezultate din împrumuturile respective de către beneficiari; * administrarea fondurilor publice locale pe parcursul execuției bugetare, în condiții de eficiență; * stabilirea opțiunilor și a priorităților în aprobarea și în efectuarea cheltuielilor publice locale; * elaborarea, aprobarea, modificarea și urmărirea realizării programelor de dezvoltare în perspectivă a unităților administrativ-teritoriale ca bază a gestionării bugetelor locale anuale; * îndeplinirea și a altor atribuții, competente și responsabilități prevăzute de dispozițiile legale. * Fundamentarea, dimensionarea și repartizarea cheltuielilor bugetelor locale pe ordonatori de credite, pe destinații, respectiv pe acțiuni, activități, programe, proiecte, obiective, se efectuează în concordanță cu atribuțiile ce revin APL, cu prioritățile stabilite de acestea, în vederea funcționării lor și în interesul colectivităților locale respective. * Conform Art. 8 al Legii 273/2006 procesul bugetar este deschis și transparent, acesta realizându-se prin: * publicarea în presa locală, pe pagina de internet a instituției publice sau afișarea la sediul autorității administrației publice locale respective a proiectului de buget local și a contului anual de execuție a acestuia; * dezbatere publică a proiectului de buget local, cu prilejul aprobării acestuia; * prezentarea contului anual de execuție a bugetului local în ședință publică. * APL au competența stabilirii nivelurilor impozitelor și taxelor locale, în condițiile legii. |
| OUG nr. 198/2005 privind constituirea, alimentarea și utilizarea Fondului de întreținere, înlocuire și dezvoltare (IID) pentru proiectele de dezvoltare a infrastructurii serviciilor publice care beneficiază de asistență financiară nerambursabilă din partea Uniunii Europene și care aprobă Normele pentru constituirea, alimentarea și utilizarea Fondului IID | * În conformitate cu anexa OUG nr. 198/2005: * fondul de întreținere, înlocuire și dezvoltare, denumit Fondul IID, se constituie ca un fond de rezervă; * disponibilitățile aferente Fondului IID se păstrează într-un cont distinct purtător de dobândă, deschis la o unitate a trezoreriei statului, sau, după caz, la o banca comercială; * în conformitate cu prevederile Memorandumului de Finanțare sau cu prevederile acordului de împrumut titularul Fondului IID poate fi unitatea administrativ-teritorială sau operatorul care beneficiază de asistență financiară nerambursabila din partea Uniunii Europene. * UAT care realizează proiecte cu asistență financiară nerambursabilă din partea UE au obligația ca de la semnarea memorandumului de finanțare sau acordului de împrumut pentru cazurile specificate la art. 3 alin (1) din OUG 198/2005, să constituie Fondul IID pe întreaga perioadă de viață a investiției. * Operatorul, UAT-ul, prezintă pentru aprobarea APL planul de investiții aferent activelor date în administrare sau în concesiune care se finanțează din Fondul IID pentru anul următor, până la data de 30 noiembrie al fiecărui an. Pe baza consultărilor cu operatorul, APL aprobă Planul de investiții aferent activelor date în administrare sau în concesiune finanțate din fondul IID pentru anul următor, până la data de 31 decembrie. * Operatorul prezintă APL, băncii cofinanțatoare, Comisiei Europene și Ministerului Finanțelor Publice nu mai târziu de 60 de zile de la sfârșitul primului semestru al exercițiului financiar următor datei de execuție a acordului de împrumut pentru cofinanțare și nu mai mult de 30 de zile de la sfârșitul fiecărui semestru din fiecare exercițiu financiar, până când împrumutul pentru cofinanțare a fost rambursat sau anulat, o declarație reflectând impozitele constituite și retragerile efectuate din Fondul IID conform modelului din anexa la OUG 198/2005. |
| Legea nr. 132/2010 privind colectarea selectivă a deșeurilor în instituțiile publice | * Se aplică următoarelor instituții: Parlamentul, Administrația Prezidențială, ministerele, celelalte organe de specialitate ale administrației publice, alte autorități publice, instituțiile publice autonome, precum și instituțiile din subordinea acestora, indiferent de modul de finanțare a acestora; * Obligă instituțiile la colectarea separată pe trei fracții: hârtie-carton, plastic + metal, sticlă; * Organizarea colectării în instituții se poate face direct sau prin delegarea acestui serviciu către un operator economic autorizat; * Obligativitatea încheierii unui contract cu un operator economic autorizat pentru predarea deșeurilor; * Instituie amenzi pentru nerespectarea măsurilor; * Operatorul economic autorizat nu este obligatoriu operatorul de salubrizare. |
| O.U.G nr. 57/2019 privind Codul Administrativ | Consiliul Local:   * are atribuții privind gestionarea serviciilor de interes local, asigură realizarea lucrărilor și ia măsurile necesare implementării și conformării cu prevederile angajamentelor asumate de România în calitate de stat membru al Uniunii Europene în domeniul protecției mediului și gospodăririi apelor pentru serviciile furnizate cetățenilor; * hotărăște darea în administrare, concesionare sau închirierea bunurilor proprietate publică a comunei, orașului sau municipiului, după caz, precum și a serviciilor publice de interes local, în condițiile legii; * asigură, potrivit competențelor sale și în condițiile legii, cadrul necesar pentru furnizarea serviciilor publice de interes local privind serviciile comunitare de utilități publice de interes local; * Primarul coordonează realizarea serviciilor publice de interes local prestate prin intermediul aparatului de specialitate sau prin intermediul organismelor prestatoare de servicii publice și de utilitate publică de interes local; |
| H.G. nr. 246/2006 pentru aprobarea Strategiei naționale privind accelerarea dezvoltării serviciilor comunitare de utilități publice | * Autoritățile administrației publice locale - comunale, orășenești, municipale, județene sau ale municipiului București, după caz, adoptă, conform reglementărilor în vigoare din domeniul serviciilor comunitare de utilități publice, strategii locale proprii privind accelerarea dezvoltării serviciilor comunitare de utilități publice, având la bază angajamentele asumate de România în procesul de negociere a acquis ului comunitar; * Autoritățile administrației publice locale de la nivelul municipiilor și județelor vor înființa, prin hotărâri ale consiliilor municipale ori județene, după caz, prin reorganizarea aparatului propriu, structuri specializate denumite „unitatea municipală/județeană pentru monitorizarea serviciilor comunitare de utilități publice”; * În cazul comunelor și orașelor, sarcina monitorizării, coordonării și implementării strategiilor locale privind accelerarea dezvoltării serviciilor comunitare de utilități publice, precum și a planurilor de implementare aferente revine unităților județene pentru monitorizarea serviciilor comunitare de utilități publice, în cooperare cu autoritățile administrației publice locale vizate; * De asemenea, PNGD propune, într-o abordare regională, un sistem integrat de management al deșeurilor în conformitate cu principiile UE privind managementul deșeurilor: * prevenirea producerii de deșeuri: aplicarea tehnologiilor curate, economisirea materialului în timpul manufacturării și introducerea standardelor noi de manufacturare pentru producerea bunurilor; prevenirea producerii deșeurilor necesită și o schimbare în comportamentul consumatorilor, prin orientarea preferințelor acestora spre produsele cu o viață mai lungă; * reciclarea deșeurilor urbane: nivelul reciclării materialelor recuperabile din deșeurile urbane va fi gradual crescut de la 1%, în prezent, la 60% în 2020; * reciclarea deșeurilor speciale: rate speciale de recuperare au fost stabilite pentru deșeurile din împachetare, deșeurile petroliere și deșeurile bateriilor și acumulatorilor din plumb. * Conform Strategiei Naționale de Gestionare a Deșeurilor, organizarea activităților de colectare, transport și eliminare a deșeurilor municipale este una dintre obligațiile administrației publice locale; * Strategiile de dezvoltare a serviciilor comunitare de utilități publice adoptate la nivel local, vor conține prevederi pentru conformare acestora la cerințele de mediu prevăzute în Tratatul de Aderare a României la Uniunea Europeană. **Astfel, se vor prevedea, în planurile de implementare, cerințele și indicatorii de performanță ai serviciilor publice de salubrizare ale localităților în vederea îndeplinirii țintelor prevăzute pentru colectarea și valorificarea ambalajelor și deșeurilor de ambalaje, a bateriilor și acumulatorilor, a deșeurilor de echipamente electrice și electronice s.a**. * În vederea implementării Directivei 1999/31/CE privind depozitarea deșeurilor, autoritățile județene au următoarele responsabilități:  1. coordonează activitatea autorităților locale, în vederea realizării serviciilor publice de interes județean privind gestionarea deșeurilor; 2. acordă autorităților locale sprijin și asistență tehnică în elaborarea planurilor locale de gestiune a deșeurilor; 3. adoptă Planurile Județene privind gestiunea deșeurilor; 4. hotărăsc asocierea cu alte autorități ale administrației publice locale și/sau județene pentru realizarea unor lucrări de interes public privind gestiunea deșeurilor; 5. analizează propunerile făcute de autoritățile administrației publice locale - comunitare, orășenești, municipale - în vederea elaborării prognozelor pentru refacerea și protecția mediului; 6. urmăresc și asigură respectarea de către autoritățile locale a prevederilor actelor normative din domeniul gestiunii și depozitarii deșeurilor; elaborează, revizuiesc și publică planuri de gestionare a deșeurilor la nivel județean.  * În vederea implementării Directivei 1999/31/CE privind depozitarea deșeurilor, autoritățile locale - comunitare, orășenești, municipale – au următoarele responsabilități:   a) urmăresc și asigură:   * + - îndeplinirea prevederilor din Planurile de Gestionare a Deșeurilor și asigură curățenia localităților prin: sistemul de colectare, transport, neutralizare, valorificare, incinerare și depozitare finală;     - implementarea și controlul funcționării sistemului, inclusiv respectarea etapizării colectării selective a deșeurilor;     - dotarea căilor de comunicație și a locurilor publice de colectare cu un număr suficient de recipiente pentru colectarea selectivă a deșeurilor;     - colectarea selectivă și transportul la timp al întregii cantității de deșeuri produse pe teritoriul localităților;     - existența unor depozite finale pentru deșeurile colectate selectiv, dimensionate corespunzător și amenajate pentru a asigura protecția sănătății populației și a mediului;     - interzicerea depozitării deșeurilor în alte locuri decât cele destinate depozitelor stabilite prin documentațiile urbanistice;     - elaborarea de instrucțiuni pentru agenții economici, instituții și populație privind modul de gestionare a deșeurilor în cadrul localităților și aducerea la cunoștință acestora prin mijloace adecvate;   b) aprobă studii și prognoze privind gestionarea deșeurilor;  c) hotărăsc asocierea cu alte autorități ale administrației publice locale, precum și colaborarea cu agenții economici, în scopul realizării unor lucrări de interes public privind gestiunea deșeurilor; |
| Ordin comun nr. 1.281/2005/1.121/2006 privind stabilirea modalităților de identificare a containerelor pentru diferite tipuri de materiale în scopul aplicării colectării selective | * Containerele și recipientele se inscripționează cu denumirea materialului/ materialelor pentru care sunt destinate și sunt:  1. fabricate în culoarea prevăzută în anexa pentru respectivul tip de material;   sau  b) marcate în culoarea prevăzută în anexa pentru respectivul tip de material, prin vopsire, prin aplicare de folie adezivă sau prin alt procedeu similar, pe minimum 20% din suprafața totală vizibilă |
| LEGE nr. 101 din 15 iunie 2011 pentru prevenirea și sancționarea unor fapte privind degradarea mediului | * Colectarea, transportul, valorificarea sau eliminarea de deșeuri, inclusiv supravegherea acestor operațiuni și întreținerea ulterioară a spațiilor de eliminare, care pot provoca decesul ori vătămarea gravă a unei persoane sau un prejudiciu semnificativ adus mediului, constituie infracțiune și se pedepsește cu închisoare de la 6 luni la 3 ani; * Exportul sau importul de deșeuri cu încălcarea dispozițiilor legale în domeniu, în cazul în care această activitate intră în domeniul de aplicare al art. 2 pct. 35 din Regulamentul (CE) nr. 1.013/2006 al Parlamentului European și al Consiliului din 14 iunie 2006 privind transferurile de deșeuri, indiferent dacă transportul se efectuează prin una sau mai multe operațiuni, se pedepsește cu închisoare de la 2 la 7 ani. |
| O.U.G. nr. 195/2005 privind protecția mediului | (*Regimul deșeurilor* – Capitolul IV)   * Gestionarea deșeurilor se realizează în condiții de protecție a sănătății populației și a mediului; * Introducerea pe teritoriul României a deșeurilor în scopul eliminării este interzisă. În cazul valorificării, deșeurile pot fi introduse numai cu aprobarea Guvernului; * Valorificarea deșeurilor se realizează numai în instalații, prin procese sau activități autorizate de autoritățile publice competente; * Transportul (intern și internațional) și tranzitul de deșeuri se realizează în conformitate cu acordurile și convențiile la care România este parte și cu legislația națională specifică. |
| Ordin nr. 119 /2014 pentru aprobarea Normelor de igienă și sănătate publică privind mediul de viață al populației | * Frecvența de colectare * Distanțe minime pentru amenajarea platformelor destinate colectării deșeurilor – 10 m de ferestrele locuințelor; * Condiții de amenajare pentru aceste platforme – împrejmuite, impermeabilizate, cu pantă de scurgere, sifon de scurgere racordat la canalizare; * Distanțe minime pentru depozite și incineratoare de deșeuri periculoase și nepericuloase, rampe transfer – 1.000 m, 500 m, respectiv 200 m; * Cap. V - Norme de igienă referitoare la colectarea, îndepărtarea și neutralizarea deșeurilor solide; * Frecvența de colectare a anumitor fracții de deșeuri |

În ceea ce privește activitățile și operațiunile specifice derulată pentru asigurarea unui management adecvat al gestionării deșeurilor, cadrul legal național este deosebit de vast.

În tabelele următoare este prezentată legislația privind anumite operațiuni/activități de gestionare a deșeurilor, precum și cea incidentă fluxurilor specifice.

|  |  |  |
| --- | --- | --- |
| **Legislația privind operațiile de gestionare a deșeurilor** | | **Responsabilitățile autorităților publice** |
| **Depozitarea deșeurilor** | |
| Directiva nr. 99/31/CE privind depozitarea deșeurilor | Ordonanța nr. 2 din 11 august 2021 privind depozitarea deșeurilor | * Autoritatea administrației publice centrale pentru protecția mediului:   - propune măsuri adecvate pentru promovarea reutilizării produselor și activităților de pregătire a acestora pentru reutilizare, astfel încât începând cu anul 2030 să nu se accepte în depozite de deșeuri niciun deșeu care să poată fi reciclat sau valorificat în alt fel, în special atunci când este vorba de deșeuri municipale, cu excepția deșeurilor pentru care eliminarea prin depozitare produce cel mai bun rezultat în privința mediului;  - adoptă măsurile necesare, astfel încât, până în anul 2035, cantitatea totală, exprimată în tone, a deșeurilor municipale eliminate anual prin depozitare să fie redusă la 10% sau mai puțin din totalul de deșeuri municipale generate.   * Trebuie să țină seama de prevederile Planului Național de Gestionare a Deșeurilor, precum și de Planurile Județene de Gestionare a Deșeurilor, pentru realizarea depozitelor zonale de deșeuri municipale (zonale) care deservesc cel puțin 150.000 de locuitori, având la bază abordarea regională a gestiunii deșeurilor; * Consiliile locale și/sau județene iau măsurile necesare pentru construirea depozitelor de deșeuri municipale numai pe terenuri aflate în proprietatea lor și pot delega operarea serviciului de depozitare unui operator economic; * Iau măsuri ca atât costurile prevăzute pentru construirea și exploatarea unui depozit de deșeuri municipale, costurile estimate pentru închiderea și monitorizarea postînchidere a depozitului, respectiv costurile pentru fondul de închidere, precum și garanția financiară de mediu să fie acoperite de tariful practicat de operator pentru depozitarea fiecărui tip de deșeu în acel depozit; * Iau măsurile necesare pentru ca operatorii de salubritate care desfășoară activități de colectare și transport să depună aceste deșeuri conform contractului de delegare a gestiunii serviciului de salubrizare prin concesiune; * Impun prin contractele de delegare a gestiunii încheiate cu titularii/operatorii depozitelor de deșeuri municipale constituirea fondului pentru închiderea și monitorizarea postînchidere a depozitului; * În cazul în care operatorul depozitului nu a constituit integral fondul (conform alin. 1) pentru două trimestre consecutiv, responsabilitatea privind constituirea acestuia revine APL, cu obligativitatea recuperării acestor sume de la operatorul depozitului; * În situația în care depozitul în operare atinge pragul de 75% din capacitatea proiectată, autoritățile publice locale au obligația de a lua măsuri pentru deschiderea unui depozit de deșeuri municipale; * În anexa nr. 5 a Ordonanței nr. 2 din 2 august 2021 sunt prevăzuți anii de închidere pentru fiecare depozit neconform de deșeuri în parte. |
| Decizia Consiliului 2003/33/CE privind stabilirea criteriilor și procedurilor pentru acceptarea deșeurilor la depozite ca urmare a art. 16 și anexei II la Directiva 1999/31/CE. | O.M. nr. 95/2005 privind stabilirea criteriilor de acceptare și a procedurilor preliminare de acceptare a deșeurilor la depozitare și lista națională de deșeuri acceptate în fiecare clasă de depozit de deșeuri | * Stabilește criteriile tehnice pe care trebuie să le îndeplinească un deșeu pentru a putea fi acceptat pe un depozit de deșeuri; * Deșeurile municipale pot fi acceptate în depozitele de deșeuri nepericuloase, fără a fi supuse nici unei testări. Aceste tipuri de deșeuri nu sunt admise la depozitare dacă nu au fost tratate sau dacă sunt contaminate la un nivel suficient de ridicat încât să determine apariția de riscuri asociate și deci să justifice eliminarea lor în alt mod; * Deșeurile municipale biodegradabile nu se depozitează în aceleași celule cu deșeurile periculoase stabilizate care, în urma unei operații de tratare, au căpătat caracter nepericulos. |
| **Incinerarea deșeurilor** | | |
| Directiva 2010/75/UE privind emisiile industriale (prevenirea și controlul integrat al poluării) | Legea nr. 278/2013 privind emisiile industriale | * Cap. IV Dispoziții speciale privind instalațiile de incinerare a deșeurilor și instalațiile de coincinerare a deșeurilor; * Stabilește criteriile tehnice și de mediu pentru instalațiile care acceptă deșeuri în vederea incinerării sau coincinerării. |
| **Colectarea deșeurilor** **biodegradabile** | | |
| DIRECTIVA (UE) 2018/851 din 30 mai 2018 de modificare a Directivei 2008/98/CE privind deșeurile | LEGE nr. 181 din 19 august 2020 privind gestionarea deșeurilor nepericuloase compostabile | * Începând cu data de 1 ianuarie 2021, trebuie să se implementeze sistemul de colectare separată a deșeurilor biodegradabile, să extindă colectarea separată din ușă în ușă a biodeșeurilor în mediul urban, dublată de implementarea schemei „plătește pentru cât arunci“ și să încurajeze compostarea individuală în gospodăriile din mediul rural. |
|  | OUG nr. 92 din 19 august 2021 privind regimul deșeurilor | * Până la 31 decembrie 2023 să se organizeze colectarea separată și reciclarea la sursă a biodeșeurilor sau colectarea separată a acestora fără a le amesteca cu alte tipuri de deșeuri. |
| **Transportul deșeurilor** | | |
| Regulamentul Consiliului 1013/2006 privind transferul de deșeuri (aplicabil din data 11 Iulie 2007) | HG nr. 788/2007privind stabilirea unor măsuri pentru aplicarea Regulamentului nr. 1013/2006 privind transferul de deșeuri | * Stabilește condiții tehnice și procedurale pentru aprobarea și efectuarea transportului de deșeuri în și din interiorul Comunității Europene (exporturile, importurile, tranzitul deșeurilor). |
|  | H.G. nr. 1061/2008 privind transportul deșeurilor periculoase și nepericuloase pe teritoriul României | * Transportul deșeurilor municipale, **efectuat de operatorii de salubritate** nu intră sub incidența H.G. nr. 1061/2008; * Transportul deșeurilor nepericuloase de producție sau a deșeurilor asimilabile celor municipale (generate de agenții economici), precum și transportul deșeurilor periculoase, **efectuate de operatori de salubritate**, intră sub incidența H.G. nr. 1061/2008; * Transportul deșeurilor periculoase în cantități > 1 tona/an trebuie aprobate de APM. |

Tabel privind fluxuri de deșeuri speciale

| **Legislația privind fluxurile specifice de deșeuri** | | **Responsabilitățile autorităților publice locale** |
| --- | --- | --- |
| **Ambalaje și deșeuri de ambalaje** | |
| Directiva nr. 94/62/CE privind ambalajele și deșeurile de ambalaje | Legea nr. 249/2015 privind modalitatea de gestionare a ambalajelor și deșeurilor de ambalaje  O.M. nr. 794/2012 privind procedura de raportare a datelor referitoare la ambalaje și deșeuri de ambalaje | * Aplicarea amenzilor persoanelor fizice și juridice pentru nerespectarea prevederilor legale privind aruncarea deșeurilor de ambalaje în locurile stabilite pentru colectarea acestora; * Colectarea selectivă a deșeurilor de ambalaje poate fi asigurată prin:  1. returnarea ambalajelor reutilizabile la punctele de preluare din supermarketuri/hipermarketuri; 2. predarea contra cost unui operator economic autorizat pentru colectarea deșeurilor de la populație; 3. serviciul public de salubrizare.  * Responsabilitățile APL cu privire la deșeurile de ambalaje de la populație:  1. Să organizeze, să gestioneze și să coordoneze personal sau prin intermediul ADI-urilor activitatea de valorificare materială și energetică a fluxului de deșeuri de ambalaje din deșeurile municipale; 2. Să solicite organizațiilor colective (care preiau responsabilitatea producătorilor de ambalaje/produse ambalate) sumele pentru desfășurarea campaniilor de publicitate pentru educarea și conștientizarea populației cu privire la sistemele de returnare, colectare și valorificare a deșeurilor de ambalaje și să stabilească modalitatea de plată a acestor sume; 3. Să stabilească modalitatea concretă de comercializare a deșeurilor cu valoare de piață și modalitatea de acoperire a costurilor pentru serviciile de colectare, transport, stocare temporară și sortare prestate de către operatorul/operatorii de salubrizare în funcție de contravaloarea materiilor prime secundare vândute și costurile nete pentru gestionarea deșeurilor de ambalaje din deșeurile municipale; 4. să asigure informarea locuitorilor prin postare pe site-ul propriu sau alte forme de comunicare, asupra sistemului de gestionare a deșeurilor de ambalaje din cadrul localităților; 5. să solicite organizațiilor colective preluarea și valorificarea de către operatori economici autorizați a deșeurilor de ambalaje din deșeurile municipale colectate separat/sortate.  * Colectorii autorizați de deșeuri de ambalaje de la populație au obligația notificării activității la APL sau ADI și să raporteze trimestrial acestora cantitățile de deșeuri de ambalaje; * Operatorii economici care pun pe piață ambalaje/produse ambalate au obligația atingerii unor obiective de reciclare/valorificare |
| Decizia 97/129/CE privind sistemul de identificare și marcare a materialelor de ambalaj | * Obligația APL de a raporta anual, conform Anexei 4 la APM locală, datele privind deșeurile de ambalaje colectate. |
|  | ORDIN nr. 1.362 din 28 decembrie 2018 privind aprobarea Procedurii de autorizare, avizare anuală și de retragere a dreptului de operare a organizațiilor care implementează obligațiile privind răspunderea extinsă a producătorului | * Obligația asociațiilor colective și ale producătorilor individuali: să încheie contracte/parteneriate sau alte forme de colaborare, în condițiile legii, cu autoritățile executive ale unităților administrativ-teritoriale pentru colectarea separată a deșeurilor de ambalaje * Acoperirea costurilor de gestionare a deșeurilor de ambalaje de către OIREP -uri |
| Directiva 2019/904 privind reducerea impactului anumitor produse din plastic asupra mediului | Ordonanța nr. 6 din 25 august 2021 privind reducerea impactului anumitor produse din plastic asupra mediului | * APL de la nivelul unităților administrativ-teritoriale sau, după caz, al subdiviziunilor administrativ-teritoriale ale municipiilor, respectiv ADI-uri ale acestora, au obligația ca începând cu data de 1 ianuarie 2022 să organizeze, să gestioneze și să coordoneze un sistem public pentru colectarea separată a deșeurilor produse după consumul produselor din plastic de unică folosință enumerate în partea F din anexa Ordonanței nr. 6/25.08.2021, în vederea reciclării; * APL de la nivelul unităților administrativ-teritoriale sau, după caz, al subdiviziunilor administrativ-teritoriale ale municipiilor, respectiv ADI-uri ale acestora, pun la dispoziția Agenției județene pentru protecția mediului, anual, în format electronic cantitățile colectate prin sistemele menționate în Ordonanța nr. 6/25.08.2021 la art. 9, alin. 1 până la data de 30 aprilie a anului următor raportării; * Costurile pentru produsele de plastic de unică folosință enumerate în partea E secțiunea I, II și III din anexa Ordonanței nr. 6/25.08.2021 nu trebuie să depășească costurile necesare prestării serviciile și sunt convenite în mod transparent între operatorii publici și privați care gestionează deșeurile și autoritățile publice locale; * APL au obligația să aplice costurile rezultate din calcularea taxei/tarifului pentru gestionarea deșeurilor. |
| **Deșeuri de echipamente electrice și electronice** | |  |
| Directiva 2012/19/UE privind deșeurile de echipamente electrice și electronice | OUG nr. 5/2015 privind deșeurile de echipamente electrice și electronice | * Consiliile locale asigură, potrivit dispozițiilor OUG nr. 5/2015, colectarea DEEE provenite de la gospodăriile particulare prin cel puțin una din următoarele:     a) centre fixe de colectare, cel puțin unul la 50.000 de locuitori, dar nu mai puțin de un centru în fiecare unitate administrativ-teritorială;    b) puncte de colectare mobile în măsura în care acestea sunt accesibile populației ca amplasament și perioadă de timp disponibilă;  c) c) colectare periodică, cu operatori desemnați, cel puțin o dată pe trimestru.   * Consiliile locale stabilesc înființarea și/sau operarea centrelor publice de colectare de către primării sau de către operatorii economici, potrivit dispozițiilor Legii nr. 51/2006 ; * Centrele și punctele de colectare publice se amplasează în locuri și la distanțe care să asigure un acces facil, ținându-se seama în special de densitatea populației; * Este interzisă eliminarea DEEE sub formă de deșeuri municipale nesortate; * APL au posibilitatea promovării și cofinanțării, în condițiile legii și în limita bugetului anual aprobat cu această destinație, împreună cu producătorii și organizațiile colective, de campanii de informare și educare pentru a încuraja participarea populației la colectarea DEEE și pentru a-i încuraja să faciliteze procesul de reutilizare, tratare și valorificare; * Primăriile pot încheia, în condițiile legii, acorduri cu reprezentanții sectoarelor economice implicate. |
| Ordinul nr. 1494/ 846/ 2016  pentru aprobarea procedurii și criteriilor de acordare a licenței de operare, revizuire, vizare anuală și anulare a licenței de operare a OIREP-urilor și de aprobare a planului de operare pentru producătorii care își îndeplinesc în mod individual obligațiile, acordarea licenței reprezentanților autorizați | * Obligația asociațiilor colective și ale producătorilor individuali: să încheie contracte/parteneriate sau alte forme de colaborare, în condițiile legii, cu autoritățile executive ale unităților administrativ-teritoriale pentru colectarea separată a deșeurilor de echipamente electrice și electronice. |

# **Autorități implicate in gestionarea deşeurilor**

In ceea ce privește regionalizarea şi activitățile componente ale serviciului de salubrizare, precum si in procesul încheierii de contracte de prestare servicii cu diferiți operatori de salubrizare autoritățile administrației publice locale, ADI şi ANRSC au principalele competente si responsabilități. Astfel:

* **Asociația de Dezvoltare Intercomunitară** este oasociere intercomunitară, realizată în condițiile legii, între unitățile administrativ-teritoriale, reprezentate prin autoritățile administrației publice locale, în scopul înființării, dezvoltării, gestionării şi/sau exploatării în comun a sistemului de management integrat al deşeurilor (serviciu comunitar de utilități publice) şi al furnizării/prestării de servicii specifice utilizatorilor de pe raza teritorială a unităţilor administrativ-teritoriale asociate.
* **Consiliul Județean** deține rolul principal în managementul şi implementarea proiectelor aprobate în cadrul POS Mediu. Consiliul Județean, ca autoritate deliberativa a județului are competență exclusivă, ce poate fi exercitată şi prin intermediul Asociației de Dezvoltare Intercomunitară (ADI) cu obiect de activitate serviciul de salubrizare, în condițiile Legii nr. 51/2006 astfel cum a fost recent modificată şi completată, în numele şi pe seama unităţilor administrativ-teritoriale asociate. Acesta este responsabil de organizarea licitațiilor şi contractarea serviciilor şi a lucrărilor, implementarea proiectului conform obiectivelor acestuia, monitorizarea stadiului implementării. Prin urmare, gestionarea atât a bunurilor de infrastructură care vor fi construite prin Proiect, cât şi a activităților specifice realizate prin intermediul acestora este în responsabilitatea consiliului județean, iar acesta este singura autoritate publică locală care poate delega această gestiune unui operator, în numele unităţilor administrativ teritoriale membre ADI, al cărei membru este şi căreia îi conferă un mandat în acest sens.
* **Autoritatea Naționala pentru Reglementarea Serviciilor Comunitare (ANRSC),** care asigura licențierea operatorilor in vederea prestării serviciilor comunitare de interes public. A.N.R.S.C. mai are si alte competente legate de servicii, mai ales în ceea ce privește: elaborarea şi stabilirea regulamentelor-cadru şi a caietelor de sarcini cadru, obligatorii ca cerințe minimale pentru autoritățile administrației publice locale şi ADI atunci când acestea elaborează si aproba regulamentele si caietele de sarcini pentru servicii aplicabile la nivel local, precum si in ceea ce privește monitorizarea îndeplinirii indicatorilor de performanta (nivelurile de servicii) etc.

# **Utilizatorii serviciilor publice de salubritate**

În conformitate cu prevederile Legii nr. 51/2006, utilizatorii serviciului de salubritate sunt :

* comunitățile locale considerate în întregul lor sau comunitățile locale componente ale asociațiilor de dezvoltare comunitara, în cazul activităților de interes general a căror contractare se realizează de autoritățile administrației publice locale;
* persoanele fizice ori juridice care beneficiază individual de una sau mai multe activităţi specifice serviciului de salubrizare, în cazul activităților a căror contractare se realizează pe baza unui contract de prestare a serviciului încheiat în nume propriu cu operatorul.

Dreptul utilizatorilor de a beneficia de serviciul de salubrizare se stabilește prin regulamentul serviciului, aprobat prin hotărâre a Consiliului Județean, Consiliilor locale și a asociației de dezvoltare intercomunitara, pe baza regulamentului-cadru al serviciului de salubrizare elaborat de A.N.R.S.C. si aprobat prin ordin al președintelui acesteia, cu respectarea condiționalităților care au stat la baza aprobării proiectului.

Utilizatorii au drept de acces fără discriminare la informațiile publice referitoare la serviciul de salubrizare, atât operatorul cât si autoritățile administrației publice locale având obligația de a comunica informații cu privire la indicatorii de calitate ai serviciului, la structura tarifară și la clauzele contractuale.

Hotărârile autorităților administrației publice locale cu privire la serviciul de salubrizare vor fi aduse la cunoștința publica și orice utilizator din aria de prestare a serviciului are dreptul sa conteste prevederile acestora, în condițiile legii.

Membrii comunităților locale, persoane fizice sau juridice, au, în calitatea lor de utilizatori ai serviciului de salubrizare, următoarele obligații:

* să respecte prevederile regulamentului serviciului clauzele contractului de prestare a serviciului;
* să achite obligațiile de plata;
* să asigure accesul utilajelor de colectare a deşeurilor la punctele de colectare si al utilajelor de intervenție pentru stingerea incendiilor;
* să asigure separarea pe categorii a deşeurilor rezultate din gospodăriile proprii sau din activitățile lucrative pe care le desfășoară, precum și depozitarea acestora în containere asigurate de operatorul de salubritate, numai în locurile special amenajate;
* alte obligații prevăzute în Legea nr.51/2006 și în Legea 101/2006, care fac referire la serviciul de salubrizare.

# **SITUATIA CURENTĂ A GESTIONARII DEȘEURILOR IN JUDETUL VRANCEA**

Populația din aria delegării este de 179,092, din care 33,414 în mediul urban și 145,678 în mediul rural. S-au avut în vedere datele furnizate prin recensământul din 2021 publicat pe site-ul Institutului Național de Statistică ajustat, pentru anii următori, cu un factor de ajustare, care reprezintă raportul dintre populația rezidentă la nivel de județ la data de 1 ianuarie a anului în curs/celui mai recent an și populația rezidentă la data de 1 ianuarie la nivel de județ a anului următor recensământului (1 ianuarie 2022), calculat pentru mediul urban sau, după caz, rural, conform datelor publicate de Institutul Național de Statistică, în baza de date statistice TEMPO - A.1.1. POPULAȚIA REZIDENTĂ, macheta POP105A - Populația rezidentă la 1 ianuarie pe grupe de vârstă și vârste, sexe și medii de rezidență, macroregiuni, regiuni de dezvoltare și județe, de 1.05%.

Colectarea deşeurilor municipale se realizează separat, atât in mediul urban, cât și în mediul rural, această abordare fiind urmărită și prin documentația aferentă acestui studiu de oportunitate.

Suplimentar, având în vedere noile cerințe legislative, respectiv colectarea separată a biodeșeurilor din mediul urban[[1]](#footnote-1) și colectarea separată a textilelor[[2]](#footnote-2), noului operator i se va impune și colectarea separată a acestor fluxuri, precum și să faciliteze implementarea instrumentului economic „plătește pentru cât arunci”, care se va realiza la nivelul UAT deservite, prin raportare la volumul recipienților de colectare a deșeurilor puse la dispoziția utilizatorilor;

# **SISTEMUL DE MANAGEMENT INTEGRAT AL DEȘEURILOR PROPUS ÎN JUDETUL VRANCEA**

# Prezentare generala

Finanțarea proiectului “Sistem integrat de management al deşeurilor in județul Vrancea” se realizează prin Program Operațional Sectorial “Mediu”- Axa Prioritara 2 “Dezvoltarea sistemelor de management integrat al deşeurilor si reabilitarea siturilor contaminate istoric”. Finanțarea nerambursabila este realizata din Fondul European de Dezvoltare Regionala.

Prin realizarea acestui sistem s-a finanțat construirea unei infrastructuri de gestionare a deşeurilor, dotarea cu echipamentele necesare, care să aibă ca finalitate atingerea țintelor impuse prin legislația națională și europeană.

Deşeurile municipale, care constituie obiectul SIMD, cuprind totalitatea deşeurilor solide generate de gospodării (inclusiv deşeurile voluminoase si cele periculoase) și deşeurile similare.

Proiectul a asigurat implementarea unui sistem de management integrat al deşeurilor pe toata raza județului Vrancea și a cuprins realizarea următoarelor investiții:

* Componenta 1 – instalaţii/echipamente de colectare a deşeurilor şi 3 staţii de transfer
* Componenta 2 – Centru de Management Integrat al Deşeurilor şi un singur depozit in județ
* Componenta 3 – Închiderea a 5 depozite urbane de deşeuri neconforme şi 200 gropi de gunoi în mediul rural

Prin implementarea proiectului ***„Sistem integrat de management al deşeurilor în județul Vrancea”*** (SMID) trebuie:

* + să se asigure un grad de colectare a deşeurilor de 100%, atât în mediul urban, cât și in mediul rural;
  + să se asigure colectarea separată și atingerea țintelor minime stabilite privind devierea de la depozitare a deşeurilor biodegradabile (35 % din totalul generat in județ) si tratarea acestora prin metode specific adecvate (inclusiv prin compostare individuala);
  + să se asigure colectarea separata si atingerea țintelor minime de reciclare/valorificare;
  + să se protejeze sănătatea publică si mediul prin îmbunătățirea procesului de colectare si depozitare a deşeurilor prin construirea unui nou depozit conform cu standardele UE si sa asigure condițiile optime pentru închiderea depozitelor actuale neconforme şi reconstrucția ecologica a terenurilor pe care sunt amplasate;
  + să se crească nivelul calitativ al standardelor serviciilor de salubritate, cu costuri suportabile de către toate categoriile de populaţie;
  + să se reducă procentul de deşeuri produse si colectate ce ajung la depozit, prin măsuri de conștientizare și de colectare separată eficiente;

Pe lângă toate aceste condiții, prin actualul cadru legislativ se impun autorităților administrației publice locale ale unităţilor administrativ-teritoriale următoarele obligații:

1. să se implementeze un sistem de gestionare, a deşeurilor de hârtie, metal, plastic şi sticlă din deşeurile municipale;
2. să implementeze un sistem de gestionare a deşeurilor reziduale din deşeurile municipale;
3. să implementeze un sistem de gestionare a biodeşeurilor din deşeurile municipale, și să se promoveze compostarea individuală în zona rurală;
4. până în anul 2025 un nivel minim de pregătire pentru reutilizare şi reciclarea deşeurilor municipale de 55% din masă; de 60% din masă până în anul 2030 și de 65% din masă până în anul 2035;
5. să implementeze, până la data de 1 ianuarie 2025, colectarea separată a deşeurilor textile;
6. să implementeze, până la data de 1 ianuarie 2025, colectarea separată a deşeurilor periculoase din deşeurile menajere;

# **ANALIZA INSTITUTIONALA PRIVIND ORGANIZAREA SERVICIULUI DE SALUBRITATE IN JUDETUL VRANCEA**

# Cadrul general

În urma întocmirii documentației aferente aplicației proiectului SMID Vrancea (studiu de fezabilitate, analiza cost-beneficiu, analiza instituționala, strategie de achiziții) s-a concluzionat că singura modalitate viabilă de a se asigura conformarea cu cerințele impuse prin Directivele Europene și de atingere a țintelor de reciclare și deviere de al depozitare este cea prin care se efectuează regionalizarea serviciului în conformitate cu cerințele POS Mediu/POIM și se realizează desemnarea operatorilor în urma derulării procedurii de achiziție publica.

# Delegarea managementului serviciilor

Delegarea managementului serviciului de salubrizare către operatori se va realiza prin licitație publică. **Contractele de delegare** vor fi atribuite de ADI, în numele şi pe seama membrilor ADI. Membrii ADI au acordat împuternicirea necesară, prin aprobarea Actului Constitutiv și Statutului asociației și prin Documentul de poziție de implementare a proiectului. Contractul de delegare pentru efectuarea activităților care fac obiectul prezentului studiu de oportunitate va fi încheiat, în numele pe seama membrilor asociației de către ADI.

# **MECANISM DE PLATĂ ȘI COSTURI DE OPERARE**

Utilizatorii casnici și non-casnici ai serviciului vor achita sumele aferente serviciilor prestate către operatorul de colectare, care va asigura plata celorlalți operatori din sistem.

Prin implementarea instrumentului economic „plătește pentru cât arunci”, se va „aloca” utilizatorilor serviciului, pe baza tag—ului/cip RFID sau similar, un volum de deșeuri aceștia având responsabilitatea achitării tarifului conform volumului alocat.

Această abordare va reflecta și principiul „generatorul plătește”, potrivit căruia cel care generează cantități mai mari de deşeuri plătește mai mult decât acela care generează mai puțin.

La stabilirea nivelului veniturilor din cadrul proiectului s-a avut în vedere necesitatea constituirii unor fonduri care să permită in principiu întreținerea, înlocuirea și eventuala dezvoltare (fondul IID) a infrastructurii serviciului. Acestea se asigură din redevența încasată de proprietarul bunurilor puse la dispoziția operatorului, respectiv Județul Vrancea.

În acest mod se va asigura respectarea prevederilor OUG 198/2005 privind constituirea, alimentarea şi utilizarea Fondului de întreținere, înlocuire şi dezvoltare pentru proiectele de dezvoltare a infrastructurii serviciilor publice care beneficiază de asistență financiară nerambursabilă din partea Uniunii Europene, potrivit:

*”Art. 4. –*

*2) Unitatea administrativ teritorială contribuie la Fondul IID cu sume încasate în bugetele locale sau judeţene, după caz, cel puţin egale cu:*

*c) redevența aferentă bunurilor concesionate societății comerciale care beneficiază de asistenta financiară nerambursabila din partea Uniunii Europene. In cazul în care împrumutatul este unitatea administrativ-teritorială, redevența anuala va fi stabilită la un nivel care sa acopere cel puţin serviciul datoriei publice pentru anul respectiv aferent împrumutului de cofinanțare contractat de unitatea administrativ-teritorială; ”*

*ART. 5 Operatorul/unitatea administrativ-teritorială care beneficiază de asistenţă financiară nerambursabila din partea Uniunii Europene utilizează Fondul IID în următoarea ordine de priorităţi pentru (...)*

*d) întreținerea, înlocuirea si dezvoltarea activelor date in administrare sau in concesiune, inclusiv a celor dezvoltate cu finanțare nerambursabila din partea Uniunii Europene si in conformitate cu programul aprobat de autoritatea administrației publice locale sau cu programul specific de operare si întreţinere, convenit cu Comisia Europeana sau cu banca cofinanțatoare. ”*

În conformitate cu prevederile legale în vigoare tariful se va putea ajusta sau modifica pentru a se asigura creșterea tarifelor activităților, astfel încât să se asigure acoperirea costurilor de operare şi de întreținere a activelor, precum și pentru conformarea cu noile condiții impuse de legislație.

Nivelul estimat al costurilor s-a stabilit pe baza valorii serviciilor anuale de colectare, transport, a deşeurilor municipale și de prestare a celorlalte activitățiilor specifice de salubrizare, stabilite la nivelul documentului strategic de reglementare a gestionării deșeurilor de la nivelul județului Vrancea, respectiv Planul Județean de gestionare a deșeurilor, luându-se în calcul, valorile de investițiilor suplimentare stabilite prin documentația procedurii, respectiv recipienții de colectare și compostoarele puse la dispoziția utilizatorilor din mediul rural, costurile aferente aplicării unui mecanism de plată prin tarif, împreună cu valoarea estimată a cheltuielilor ulterioare de tratare și eliminare aferente cantităților de deșeuri generate, inclusiv cheltuielile cu redevența, și a costurilor de operare a CAV.

|  |  |
| --- | --- |
| **Tip cost aferent** | **Cost anual (lei/an)** |
| Colectarea separată şi transportul separat al deşeurilor deşeurile municipale | 17,157,763.45 |
| Cost aferent implementării mecanismului de plată prin tarif | 4,788,655.12 |
| Costuri activități subsecvente | 8,602,239.99 |
| Cost CAV | 327,205.03 |
| Cost gestionare deșeuri ocazionale | 204,066.19 |
| TOTAL | 31,079,929.78 |
| Total valoare contract | 248,639,438.27 lei |

Aceste costuri includ și contravaloarea unei redevențe în cuantum total anual de 476,148.10 lei.

După organizarea procedurilor competitive este posibil ca nivelul costului să fie diminuat, cel indicat mai sus fiind unul maximal.

# **RISCURI**

La momentul întocmirii acestui document, având în vedere prevederile legale în materia achizițiilor publice, respectiv art. 229 – 230 din Legea nr.98/2016 privind achizițiile publice, și art.7 – 8 din Legea nr.100/2016 prin care se solicită identificarea riscurilor de operare se vor avea în vedere următoarele:

1. sistemul de plăți
2. drepturile și obligațiile părților

# Sistemul de plăți

Plata pentru prestarea serviciului se va face prin sistemul de tarifare pentru utilizatorii non-casnici, în funcție de volumul recipientului de colectare.

Pentru deșeurile ocazionale plata se va efectua de generatorul deșeurilor, utilizatorul serviciului șau UAT de pe raza căruia au cost colectate, în cazul deșeurilor abandonate.

Sumele aferente acoperirii costurilor de către organizațiile de preluare a responsabilității producătorilor (OIREP) vor fi achitate de către ADI către operatorii de salubrizare în termen de trei zile lucrătoare de la primirea acestora de la OIREP-uri.

# Drepturile și obligațiile părților

În ceea ce privește obligațiile și drepturile părților contractuale, cu impact în ceea ce privește determinarea riscurilor de operare, conform art. 6 - 9 din Contract au fost identificate următoarele :

# Drepturile Delegatarului

Conform art.6 din contract delegatarul are următoare drepturi, pe care le va exercita însă în corelare cu regulamentele, politicile tarifare şi programele şi strategiile de dezvoltare adoptate pentru Aria Delegării:

1. să stabilească programele de reabilitare, extindere și modernizare a infrastructurii tehnico-edilitare aferente Serviciului;
2. să coordoneze proiectarea și execuția lucrărilor tehnico-edilitare, a investițiilor, în scopul realizării acestora într-o concepție unitară și corelată cu programele de dezvoltare economico-socială a localităților, de amenajare a teritoriului, urbanism și mediu;
3. să realizeze investiții în infrastructura tehnico-edilitare aferentă Serviciului și în acest scop să finanțeze lucrările necesare, precum și să contracteze și să garanteze, conform prevederilor legale aplicabile, împrumuturile în vederea finanțării programelor de investiții;
4. să inspecteze Bunurile de Retur și să verifice gradul de realizare a investițiilor prevăzute de Contract în sarcina Delegatului;
5. să încaseze Redevența de la Delegat, conform prevederilor prezentului Contract;
6. să monitorizeze îndeplinirea obligațiilor contractuale asumate de Delegat și să exercite controlul cu privire la furnizarea/prestarea Serviciului, inclusiv să ia măsurile necesare în cazul în care Delegatul nu asigură Indicatorii de Performanță și continuitatea Serviciului pentru care s-a obligat;
7. să aplice penalități în caz de executare cu întârziere sau neexecutare a obligațiilor contractuale de către Delegat, inclusiv în cazul în care Delegatul nu operează la nivelul Indicatorilor de Performanță la care s-a obligat și nu asigură continuitatea Serviciului;
8. să-și exprime intenția de a dobândi Bunurile de Preluare și să solicite Delegatului să semneze contractul de vânzare-cumpărare a acestor bunuri, la încetarea prezentului Contract;
9. să modifice unilateral, pentru motive ce țin de interesul național sau local și/sau în caz de Modificare Legislativă, partea reglementară a Contractului (respectiv Regulamentul Serviciului și Caietul de Sarcini al Serviciului, Anexele nr. 1 și nr. 2 la Contract), inclusiv Indicatorii de Performanță sau modificarea corespunzătoare a Caietului de Sarcini și/sau Regulamentului Serviciului, pentru a include măsurile organizatorice adoptate, necesare pentru implementarea sistemului de Colectare Separată a deșeurilor, în vederea transportării acestora către Instalațiile de Deșeuri, cu posibilitatea pentru Delegat de a primi o compensație în cazul în care echilibrul contractual este afectat în mod semnificativ ca urmare a acestor modificări;;
10. să aprobe sau să refuze, în condiții justificate, Ajustarea/Modificarea Tarifului, la propunerea Delegatului, conform Legii în vigoare și în conformitate cu Normele metodologice elaborate și aprobate de Autoritatea de Reglementare;
11. să rezilieze Contractul dacă Delegatul nu își respectă obligațiile asumate prin Contract;
12. să solicite informații cu privire la nivelul și calitatea Serviciului furnizat/prestat și cu privire la modul de întreținere, exploatare și administrare a Bunurilor de Retur aflate în proprietatea Delegatarului, încredințate pentru realizarea Serviciului;
13. să încheie contracte sau parteneriate cu organizațiile care implementează obligațiile privind răspunderea extinsă a producătorului pentru îndeplinirea obiectivelor prevăzute în Legea nr. 249/2015 privind modalitatea de gestionare a ambalajelor și a deșeurilor de ambalaje, cu modificările și completările ulterioare, dacă este cazul;
14. să calculeze și să aprobe cuantumul reducerii valorii facturii pentru Utilizatorii Casnici, pe baza sumelor încasate de la OIREP, în conformitate cu Normele metodologice elaborate și aprobate de Autoritatea de Reglementare;
15. să elaboreze și să aprobe regulamentul pentru implementarea instrumentului economic „plătește pentru cât arunci”, după consultarea publică;
16. să medieze conflictele contractuale între Delegat și Utilizatori, la cererea oricăreia dintre părți și să invite Delegatul pentru audieri, în vederea concilierii diferendelor apărute în relația cu Utilizatorii;
17. să aprobe acordarea de ajutoare lunare de la bugetul local pentru familiile și persoanele singure care au media veniturilor bănești nete lunare sub salariul minim brut pe țară garantat la plată pe membru de familie, în vederea plății serviciului de salubrizare (doar pentru contractele prin care se deleagă gestiunea activității de colectare separată și transport separat al deșeurilor municipale unde operatorul are contracte directe cu utilizatorii, cu facturare directă);
18. alte drepturi prevăzute de prezentul Contract sau de Lege.

# Drepturile Delegatului

Conform art. 7 din contract delegatul are următoarele drepturi:

1. să încaseze contravaloarea Serviciului, corespunzător Tarifului aprobat de Delegatar, determinat în conformitate cu Legea în vigoare și în special cu Normele metodologice elaborate și aprobate de Autoritatea de Reglementare;
2. să aplice la facturare Tarifele aprobate;
3. să solicite Ajustarea Tarifului în condițiile prevăzute de Normele metodologice elaborate și aprobate de Autoritatea de Reglementare;
4. să solicite Modificarea Tarifului în condițiile prevăzute de Normele metodologice elaborate și aprobate de Autoritatea de Reglementare;
5. să propună Modificarea Tarifului aprobat în situațiile de schimbare semnificativă a echilibrului contractual;
6. să beneficieze de exclusivitatea prestării Serviciului în Aria Delegării, acordată în baza prezentului Contract de Delegare. Nici o altă entitate (societate comercială, consorțiu, serviciu public) nu va putea presta activitățile care fac obiectul prezentului Contract, în Aria Delegării;
7. să încheie contracte cu terții pentru întreținerea și reparațiile instalațiilor, utilajelor, echipamentelor utilizate pentru prestarea Serviciului;
8. să solicite recuperarea debitelor în instanță;
9. să asigure menținerea echilibrului contractual pe Durata Contractului.

# Obligațiile Delegatarului

Conform art.8 din contract delegatarul are următoarele obligaţii, pe care le va exercita, după caz, prin intermediul ADI conform mandatului dat acestuia, în corelare cu regulamentele, politicile tarifare şi programele şi strategiile de dezvoltare adoptate pentru Aria Delegării:

1. să actualizeze și să aprobe modificările la Regulamentul Serviciului, cuprins în Anexa nr. 1 la prezentul Contract, în baza regulamentelor cadru, conform legilor în vigoare, obligație care se va exercita prin intermediul ADI;
2. să aprobe ori să reducă/să refuze justificat, prin hotărâre, nivelul Tarifelor activităților de salubrizare solicitate de Delegat, inclusiv Ajustarea Tarifului sau Modificarea Tarifului, conform Legii în vigoare, conform prevederilor legale aplicabile, după caz prin intermediul ADI (în cazul contractelor atribuite prin intermediul ADI);
3. să verifice periodic, prin intermediul ADI:
   1. calitatea Serviciului prestat;
   2. îndeplinirea Indicatorilor de Performanță;
   3. menținerea echilibrului contractual;
4. asigurarea unor relații echidistante și echilibrate între Delegat și Utilizatori;
5. să predea către Delegat, în Perioada de Mobilizare toate bunurile, instalațiile, echipamentele și facilitățile aferente Serviciului delegat, precum și pe măsură ce apar noi astfel de bunuri față de cele care au fost predate în Perioada de Mobilizare, împreună cu inventarul existent, libere de orice sarcini, pe baza unui proces verbal de predare-primire, anexat la prezentul Contract (Anexa nr. 5), acestea fiind Bunuri de Retur din categoria prevăzută la Articolul 17 alin. (1) lit. a) din prezentul Contract;
6. să faciliteze obținerea de către Delegat a Autorizațiilor necesare prestării Serviciului și pentru lucrări și investiții aferente Serviciului pe terenurile publice și private, conform Legii în vigoare;
7. să nu-l tulbure pe Delegat în exercițiul drepturilor sale ce rezultă din prezentul Contract și să-l notifice atunci când are cunoștință de apariția oricăror împrejurări de natură să aducă atingere drepturilor acestuia;
8. să medieze, eventualele divergențe, sesizări, plângeri etc. care apar între Delegat și Utilizatorii Serviciului/ și Operatorii de Salubrizare/Generatori și Operatorul Depozitului (se va formula după caz, în funcție de activitățile a căror gestiune este delegată prin Contract);
9. să sprijine Delegatul în distribuirea pubelelor, în încheierea contractelor cu utilizatorii, inclusiv prin punerea la dispoziției a datelor/informațiilor deținute în legătură cu populația de la nivelul UAT, și în derularea campaniilor organizate privind informarea și conștientizarea Utilizatorilor privind Colectarea Separată a Deșeurilor ;
10. să asigure preluarea și stocarea pubelelor neîncredințate utilizatorilor de pe raza fiecărui UAT deservit, în cazul în care după depunerea diligențelor rezonabile nu se reușește încredințarea tuturor pubelelor de către Delegat;
11. să asigure un mediu de afaceri concurențial și transparent, precum și un tratament egal pentru toți operatorii serviciilor de salubrizare care acționează în aria Delegatarului sau al ADI, după caz, indiferent de forma de proprietate, de țara de origine, de organizarea acestora și de modul de gestiune adoptat;
12. să păstreze, în condițiile Legii, confidențialitatea datelor și informațiilor economico-financiare privind activitatea Delegatului, altele decât cele de interes public;
13. să asigure resursele necesare finanțării infrastructurii tehnico-edilitare aferente Serviciului, pentru care și-a asumat obligații de investiții conform prezentului Contract;
14. să aducă la cunoștință publică hotărârile și dispozițiile având ca obiect Serviciul;
15. să respecte dreptul exclusiv al Delegatului de a presta activitățile delegat prin prezentul Contract;
16. să transmită Delegatului cuantumul reducerii aprobate a valorii facturii pentru utilizatorii casnici, pe baza sumelor încasate de la OIREP, în timp util, pentru ca Delegatul să poată aplica reducerea în facturile emise către Utilizatorii cu care are contract (doar pentru contractele prin care se deleagă gestiunea activității de colectare separată și transport separat al deșeurilor municipale unde operatorul are contracte directe cu utilizatorii și îi facturează direct).
17. să transmită, în scris, Delegatului, datele și informațiile actualizate, necesare întocmirii facturii către Utilizatori;
18. să asigure monitorizarea compostării individuale.

# Obligațiile Delegatului

Conform art.9 din contract delegatul are următoarele obligații generale:

1. să asigure prestarea Serviciului conform prevederilor contractuale și cu respectarea Regulamentului Serviciului (Anexa nr. 1 la Contract) și Caietului de Sarcini ale Serviciului (Anexa nr. 2 la Contract), a prescripțiilor, normelor și normativelor tehnice în vigoare, într-o manieră eficientă, în conformitate cu Legea și Bunele Practici Comerciale;
2. să presteze Serviciul pentru toți Utilizatorii din Aria Delegării, care dețin pubele înregistrate în sistemul informatic al operatorului sau asigură saci pentru colectarea separată a deșeurilor reciclabile și a deșeurilor verzi, din mediul urban, cu asigurarea colectării separate a întregii cantități de Deșeuri generate care intră în obiectul prezentului Contract, în condițiile Regulamentului și ale Caietului de Sarcini, și să lase în stare de curățenie spațiul destinat recipientelor de precolectare de pe domeniul public;
3. să colecteze doar Deșeurile generate în Aria Delegării;
4. să respecte fluxul Deșeurilor prevăzut la Articolul 22 (“Fluxul Deșeurilor și relația cu Operatorii de Salubrizare/Generatorii”) din prezentul Contract și să încheie contracte cu Operatorii de Salubrizare respectivi;
5. să încheie contracte care să asigure gestionarea (tratarea/eliminarea) fluxurilor de deșeuri voluminoase și a celor generate de activități de reamenajare și reabilitare interioară și/sau exterioară a acestora colectate separat la cererea generatorilor, precum și a deșeurilor periculoase și a deșeurilor textile, dacă Delegatul are obligația colectării separate a acestor tipuri de deșeuri;
6. să accepte modificarea Programului de Operare și a cerințelor tehnice, așa cum sunt aceste detaliate în Caietul de Sarcini al Serviciului ori de cate ori va fi necesar din cauza modificării reglementărilor locale privind gestionarea deșeurilor, în cazul în care respectivele modificări sunt făcute pentru alinierea prevederilor reglementărilor locale la reglementările naționale;
7. să plătească despăgubiri pentru întreruperea nejustificată a prestării Serviciului;
8. să depună toate diligențele necesare pentru conservarea integrității bunurilor, instalațiilor, echipamentelor, vehiculelor și dotărilor ce i-au fost concesionate pe toată Durata Contractului, și să asigure exploatarea, întreținerea și reparația acestora cu personal autorizat, în funcție de complexitatea bunului respectiv și specificul postului/locului de muncă;
9. să nu înstrăineze sau închirieze nici un Bun de Retur; Delegatul nu va înlocui și nu va dispune în niciun fel de aceste bunuri fără consimțământul prealabil, în scris, al Delegatarului;
10. să transmită Delegatarului modificările de patrimoniu apărute în cursul anului, precum și situația patrimoniului public (cantitativ și valoric) la data de 31 decembrie a fiecărui an pentru înregistrarea în contabilitatea acestuia;
11. să predea Delegatarului, la încetarea din orice motive a Contractului, toate Bunurile de Retur, conform condițiilor stipulate la Articolul 17 („Bunurile de Retur”), în stare tehnică corespunzătoare duratei lor normale de funcționare, precum și toată documentația tehnică aferentă, inclusiv cărțile construcțiilor, cărțile tehnice etc., pe bază de proces verbal de predare-primire;
12. să dețină toate Autorizațiile necesare prestării Serviciului, prevăzute de legislația în vigoare, să obțină și să mențină valabile, pe cheltuiala sa proprie, toate aceste Autorizații;
13. să respecte Indicatorii de Performanță prevăzuți în Regulamentul Serviciului (Anexa nr. 1 la prezentul Contract) și în Anexa nr. 7 („Indicatorii Tehnici privind Țintele”) la prezentul Contract, și să îmbunătățească în mod continuu calitatea Serviciului prestat;
14. să pună la dispoziția Utilizatorilor Casnici recipientele pentru Colectarea Separată a Deșeurilor Menajere, inclusiv prin campanii de predare – primire a recipientelor „din poartă în poartă”, conform obligațiilor asumate prin Documentația de Atribuire (Anexa nr. 10), ale căror costuri de achiziționare se includ în Tarif; în cazul Utilizatorilor Non-casnici, să asigure, contra cost, recipientele pentru Colectarea Separată a Deșeurilor Similare, dacă acestea nu sunt achiziționate de către Utilizatorii respectivi;
15. să încheie contracte cu utilizatorii serviciului;
16. să asigure înlocuirea recipienților la solicitarea utilizatorilor, în maxim 30 de zile de la primirea unei astfel de solicitări și să comunice autorității administrației publice locale volumul recipienților pentru fiecare utilizator;
17. să asigure operarea centrelor de colectare puse la dispoziție de Delegatari, acestea putând fi folosite și ca baze de lucru;
18. să aplice metode performante de management care să conducă la reducerea costurilor de operare, inclusiv prin aplicarea procedurilor concurențiale prevăzute de legea achizițiilor publice în vigoare, și să asigure totodată respectarea cerințelor specifice din legislația privind protecția mediului;
19. să înregistreze toate reclamațiile și sesizările, care îi sunt adresate, într-un registru și să ia măsurile de rezolvare ce se impun. În registru se vor consemna numele, prenumele persoanei/societății care a reclamat, adresa reclamantului, data și ora reclamației, data și ora rezolvării, numărul de ordine al reclamației care va fi comunicat petentului. La sesizările scrise Delegatul are obligația să răspundă în termen de maximum 30 de Zile de la înregistrarea acestora;
20. să furnizeze Autorităților Competente, Delegatarului și ADI toate informațiile de interes public solicitate și să asigure accesul la informațiile necesare, documentele și documentațiile pe baza cărora prestează Serviciul, în vederea verificării și evaluării prestării Serviciului, în condițiile Legii, ale prezentului Contract inclusiv Regulamentul Serviciului și ale oricăror Autorizații pe care le deține;
21. să țină evidența gestiunii Deșeurilor și să raporteze periodic către ADI, precum și Delegatarului și oricăror alte Autorități Competente, inclusiv prin transmiterea către Autoritatea de Competentă în domeniul protecției mediului, date și informații despre activitatea specifică conform chestionarului din anchetele statistice naționale, după caz, conform Legii în vigoare;
22. să țină evidența utilizatorilor și a volumelor fiecărui recipient dus la dispoziția acestuia;
23. să se asigure că toate substanțele și materialele periculoase folosite sau care urmează să fie folosite în prestarea Serviciului sunt păstrate într-un mediu controlat și în condiții de siguranță conform Legii în domeniu și Bunelor Practici Comerciale, precum și că toate recipientele cu substanțe periculoase sunt etichetate corect și clar;
24. să nu cesioneze sau transfere în vreun mod prezentul Contract sau orice parte din drepturile și obligațiile sale derivate din prezentul Contract, altfel decât în conformitate cu condițiile stipulate la Articolul 32 (“Sub-delegare și transfer”), orice operație realizată în alte condiții fiind nulă de drept;
25. să efectueze lucrările de întreținere, modernizare, reparare și/sau înlocuire a Bunurilor de Retur, conform Articolului 17 („Bunuri de Retur”) din prezentul Contract;
26. să contracteze și să mențină pe toată Durata Contractului toate asigurările prevăzute la Articolul 29 (“Asigurări”) din prezentul Contract;
27. să asigure existența personalului necesar pentru prestarea Serviciului și să asigure conducerea operativă, mijloacele tehnice și personalul de intervenție în situații de urgență;
28. să pună la dispoziția organizatorilor unor acțiuni de salubrizare, igienizare, inițiate de către Delegatar sau organizații ne-guvernamentale, mijloace tehnice, utilaje specifice și mijloace de transport aflate în dotare, în condițiile recuperării de la organizator a cheltuielilor efectuate;
29. să plătească tariful/ele și contribuția pentru economia circulară aferentă Operatorilor de Salubrizare cu care a încheiat contracte, încălcarea acestei obligații de mai mult de 3 ori sau pentru o perioadă mai mare de 135 Zile, îi dă dreptul Delegatarului să rezilieze Contractul conform procedurii stipulate la Articolul 45 („Rezilierea Contractului din culpa Delegatului”) din prezentul Contract;
30. să organizeze periodic campanii de informare si conștientizare a publicului privind Colectarea Separată a Deșeurilor și să sprijine Delegatarul în campaniile proprii, organizate privind informarea Utilizatorilor privind Colectarea Separată a Deșeurilor. Valoarea alocată anual pentru activități de informare și conștientizare a publicului nu trebuie să fie mai mică de 150.000 Lei; Delegatul va furniza Delegatarului/ADI informațiile privind costurile aferente campaniilor de informare si conștientizare, împreună cu documentele justificative;
31. să plătească penalitățile contractuale în cuantumul prevăzut de prezentul Contract și Anexele corespunzătoare, în caz de nerespectare a obligațiilor sale contractuale și a Indicatorilor de Performanță;
32. să realizeze toate investițiile și lucrările la infrastructura aferentă Serviciului, conform prevederilor prezentului Contract, în special ale Articolului 10 (“Obligațiile de investiții ale Delegatului”) și ale Articolului 24 (“Prestarea Serviciului, graficul de operare și întreținerea bunurilor”), precum și ale Anexei nr. 6 la prezentul Contract (“Programul de Investiții”).
33. să dovedească în termen de 12 luni de la Data Semnării Contractului că a implementat certificarea pe care o deține pentru Sistemul de Management al Calității (în conformitate cu standardul ISO 9001 sau cu un standard echivalent) a fost implementată pentru Aria Delegării, prin raportul auditorului organismului de certificare;
34. să dovedească în termen de 12 luni de la Data Semnării Contractului că a implementat certificarea pe care o deține pentru Sistemul de Management al Mediului (în conformitate cu standardul ISO 14001 sau cu un standard echivalent) a fost implementată pentru Aria Delegării, prin raportul auditorului organismului de certificare;
35. să colecteze deșeurile abandonate; cheltuielile legate de curățarea și refacerea mediului, precum și cele de transport, valorificare, recuperare/reciclare, eliminare sunt plătite Delegatului de către autoritatea administrației publice locale din unitatea administrativ-teritorială de unde au fost colectate deșeurile respective;
36. să presteze Serviciul cu respectarea principiilor universalității, accesibilității, continuității, adaptabilității și egalității de tratament între Utilizatori, conform Legii;
37. să se supună controlului Delegatarului, exercitat prin ADI după caz, sau al Autorităților Competente, precum și să se conformeze măsurilor stabilite cu ocazia activității de control, precum și de a pune la dispoziția împuterniciților Delegatarului, ai ADI sau, după caz, ai Autorităților Competente toate datele și informațiile solicitate;
38. să realizeze periodic, cel puțin semestrial, determinări de compoziție a deșeurilor, conform Legii, Caietului de sarcini și/sau Regulamentului Serviciului;
39. Delegatul va prezenta într-o raportare lunară transmisă către ADI/UAT toate documentele financiar-contabile și justificative proprii privind gestionarea Deșeurilor de ambalaje municipale, distinct pe fiecare tip de material care sunt necesare raportării către OIREP de către ADI/UAT;
40. să pună la dispoziția Delegatarilor baza de date privind utilizatorii serviciului și volumele recipienților aferenți fiecărei fracții colectate separat pentru fiecare utilizator;
41. să comunice delegatarilor modificările volumelor recipienților alocate utilizatorilor de pe raza teritorială a acestora;
42. orice alte obligații prevăzute de prezentul Contract.

# CONCLUZII

În raport de prevederile contractuale mai sus amintite,

• prin care obligațiile părților sunt stabilite astfel încât să se asigure o calitate conformă a serviciului cu respectarea prevederilor legale aplicabile,

• obligația de a menține echilibrul contractual în cursul derulării contractului,

• prevederile art.1 alin.4 lit. k) din Legea 51/2006 a serviciilor comunitare de utilităţi publice care stabilesc că serviciile de utilităţi publice au ca particularitate că „recuperarea costurilor de exploatare şi de investiţie se face prin preţuri şi tarife sau taxe şi, după caz, din alocaţii bugetare”, se poate stabili că tipul de contract nu este unul de concesiune.

De asemenea, transpunând, în cazul contractului de delegare care face obiectul prezentului studiu, prevederile legale ce definesc riscul de operare (art. 6 din Legea 100/2016) ca fiind :

„... riscul care îndeplineşte, în mod cumulativ, următoarele condiţii:

a) este generat de evenimente care nu se află sub controlul părţilor ;

b) implică expunerea la fluctuaţiile pieţei;

c) ca efect al asumării riscului de operare, concesionarului nu i se garantează, în condiţii normale de exploatare, recuperarea costurilor investiţiilor efectuate şi a costurilor în legătură cu exploatarea lucrărilor sau a serviciilor.”

și care : “poate consta în:

a) fie riscul de cerere - riscul privind cererea reală pentru lucrările sau serviciile care fac obiectul concesiunii de lucrări sau de servicii;

b) fie riscul de ofertă - riscul legat de furnizarea lucrărilor sau a serviciilor care fac obiectul concesiunii de lucrări sau a concesiunii de servicii, în special riscul că furnizarea serviciilor nu va corespunde cererii. Riscul de ofertă poate fi împărţit în riscul de construcţie şi riscul operaţional legat de disponibilitatea serviciilor atunci când construcţia şi operarea constituie cele două mari faze ale proiectului de concesiune;

c) fie ambele riscuri, de cerere şi de ofertă ”,

se poate concluziona că riscul major care nu garantează recuperarea costurilor investiţiilor efectuate şi a costurilor în legătură cu exploatarea serviciilor ar putea consta în lipsa sau existența unor cantități reduse de deșeuri, care poate fi considerat un risc de cerere.

În acest caz, pe lângă obligațiile de asigurare a echilibrului contractual stipulate în contract, sunt incidente și prevederile din Normele metodologice de stabilire, ajustare sau modificare a tarifelor pentru activitățile specifice serviciului de salubrizare a localităților aprobate prin Ordinul ANRSC 640/2022, care permit operatorilor să solicite modificarea tarifului și în cazul modificării cantităților de deșeuri.

Analiza corelata a prevederilor contractuale și a cadrului legislativ aplicabil conduce la concluzia că nu ne aflăm în fața unui transfer a unei părţi semnificative a riscului de operare către operatorul economic, acesta având posibilitatea de a-și recupera costurile de investiție și operare, nefiind incidente prevederile art.43 alin.(1) lit. d) din legea 51/2006[[3]](#footnote-3) ceea ce implicit presupune că tipul de contract **nu este unul de concesiune**.

# **MOTIVELE CARE JUSTIFICĂ DELEGAREA SERVICIILOR**

**Motive de ordin instituțional**

Principalul motiv care duce la necesitatea delegării serviciilor este dat de condiționalitățile POS Mediu, reflectate corespunzător in Contractul de finanțare încheiat între Consiliul Județean Vrancea si **Ministerul Mediului şi Schimbărilor Climatice** prin Direcția Generală AM POS Mediu, care se referă la necesitatea asigurării prestării activitățiilor specifice vizate prin proiectul SMID prin operatori desemnați în urma unor proceduri de achiziție publică, coroborat cu inexistența disponibilităților financiare pentru crearea și asigurarea dotărilor specifice unui operator.

**Motive de mediu**

În cazul gestiunii directe, realizată prin intermediul unor operatori de drept public – compartimente organizate în structura autorităților administrației publice locale sau servicii subordonate – operatorul nou înființat nu va avea experiența necesară operării unor astfel de instalații, existând riscul, mai ales la începutul activității, apariției de neconformități.

Altfel, în cazul gestiunii delegate, va fi vizată selectarea unui operator cu experiență în domeniu, criteriile de selecție ce vor fi propuse în Documentația de atribuire putând favoriza operatorii care au implementat sistemul ISO 9001 și/sau 14001 sau echivalent, ceea ce se va transpune într-o performanță ridicată în ceea ce privește managementul mediului.

Oricum, indiferent de modul de operare ales (gestiune directă sau delegată), operatorul public sau privat va opera în limitele actelor de reglementare a activității emise de autoritățile de mediu competente, neputând exista derogări de la încadrarea în limitele stabilite de acestea.

Practic, alegerea opțiunii gestiunii delegate asigură selectarea unui operator cu o mai mare experiență în domeniu, și care va putea gestiona activitatea în condițiile unui management performant al calității mediului.

**Motive sociale**

Urmând raționamentul prezentat mai sus, din punct de vedere al protecției sănătății populației, alegerea opțiunii gestiunii delegate este preferată deoarece asigură selectarea unui operator cu experiență în domeniu, care va aplica standarde ridicate de protecție a mediului, implicit a sănătății populației rezidente.

Oricum, indiferent de modul de operare ales, operatorul va opera în limitele actelor de reglementare a activității emise de autoritățile competente privind protecția muncii, neputând exista derogări de la încadrarea în limitele stabilite de acestea.

**Concluzii**

Având în vedere considerentele mai sus expuse se impune ca gestiunea serviciului să se realizeze **prin modalitatea gestiunii delegate**.

# STABILIREA DURATEI CONTRACTULUI

Pentru stabilirea duratei contractului s-au avut în vedere:

* prevederile art. 37 alin.(2) din legea nr.101/2006 potrivit cărora: Investițiile realizate de operatori de drept privat din fonduri proprii pentru reabilitarea, modernizarea şi dezvoltarea sistemului public de salubrizare se vor amortiza de către aceștia pe durata contractului de delegare a gestiunii serviciului de salubrizare;
* prevederile HG 2139/2004 Catalogul privind clasificarea şi duratele normale de funcționare a mijloacelor fixe, la poziția 2.1.24.2. . Maşini, utilaje şi instalaţii de salubritate şi îngrijirea spaţiilor verzi, durata normala de funcționare este de 6-10 ani, iar la poziția 2.1.24.6. Recipiente pentru depozitarea deşeurilor menajere durata este de 6-10 ani;

putându-se observa că perioada medie de amortizare contabilă a investițiilor, cele mai importante, pe care trebuie sa le facă viitorul operator este de 8 ani.

1. Art.2 alin.(5) lit. c) din legea nr.101/2006, republicată [↑](#footnote-ref-1)
2. Art.2 alin.(5) lit. d) din legea nr.101/2006, republicată [↑](#footnote-ref-2)
3. Potrivit cărora: recuperarea în totalitate de către operatori a costurilor furnizării/prestării serviciilor, cu excepţia situaţiilor în care aceştia furnizează/prestează serviciile de utilităţi publice în baza unui contract de concesiune. [↑](#footnote-ref-3)